《乙丑春暂视臬篆公暇漫成》
明代·苏葵

嫩绿成堆树影重，公庭天迥日融融。简孚暂折桁杨狱，佔毕仍专夏楚功。

载酒未亲奇字老，寻诗多愧蹇驴翁。芸香小阁端溪石，却被红尘两月封。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。